У вольны час дапамагалі бацькам упраўляцца па гаспадарцы. Касіць, нарыхтоўваць дровы, даглядаць карову, свіней прызвычаіліся з малых гадоў. Пасля васьмігодкі некаторыя мае аднакласнікі падалі дакументы ў Жыткавіцкае прафтэхвучылішча механізацыі сельскай гаспадаркі. За імі падаўся і я. Пасля заканчэння атрымаў пасведчанне трактарыста-машыніста і вярнуўся ў калгас. Восенню прызвалі на службу ў армію.